রাশিয়া অবশ্য তুরস্কের সাথে একটি সমন্বিত ব্যবস্থা বা সমাধান কামনা করতে পারে। মস্কো ও আঙ্কারার মধ্যে চলমান আলোচনায় উভয় পক্ষ একটি গ্রহণযোগ্য বিকল্প খুঁজতে পারে। কারণ, মস্কো জানে উল্লেখযোগ্য রাজনৈতিক মূল্য ছাড়াই একটি সর্বাত্মক সরকারি অভিযান সম্পন্ন করা যাবে না। এটি ঠিক যে, সিরিয়া সরকারের ইদলিব পুনর্দখল কার্যকরভাবে দেশের সব বিদ্রোহের ওপর তার বিজয় চিহ্নিত করবে। কিন্তু রাশিয়া ২০১৫ সালে যে সামরিক হস্তক্ষেপ করে, তাতে এর বাইরেও মস্কোর একটি রাজনৈতিক উদ্দেশ্য ছিল। রাশিয়া শুধু সিরিয়ায় সরকারি বাহিনীর সামরিক জয় নিশ্চিত করতে চায়নি, একই সাথে যুদ্ধ শেষে আন্তর্জাতিক পুনঃবৈধতার মাধ্যমে এ অঞ্চলে তার পূর্ণ রাজনৈতিক প্রভাব প্রতিষ্ঠা করতে চেয়েছে। সেই সাথে পশ্চিমা পুনর্নির্মাণ তহবিলের মাধ্যমে দেশটির অর্থনৈতিক পুনরুদ্ধারও কামনা করেছে।